Mgr. **Marek Blahuš** (\* 16. mája 1986 Kyjov) je český informatik, esperantista. Jeho profesionálna činnosť je spätá s lingvistikou. 

Je prvým českým redaktorom Wikipédie, ktorý sa stal rezidentom pri niektorej inštitúcii, a to pri Masarykovej univerzite. V roku 2015 nad činnosť tímu Wikipedistov okolo Marka Blahuša prevzal záštitu rektor univerzity Mikuláš Bek. V ďalších rokoch sa podieľa na prezentácii Wikipedie vo verejnoprávnych médiách.

Život
-----

Narodil sa v slováckom Kyjove v okrese Hodonín. Neskôr študoval gymnázium v Uherskom Hradišti. V roku 2004 získal v celonárodnom kole SOČ druhé miesto s prácou *Identifikace jazyka textu statistickými charakteristikami*.

V roku 2011 absolvoval Fakultu informatiky Masarykovej univerzity v Brne v programe aplikovaná informatika s lingvistickou diplomovou prácou *Extending Czech WordNet Using a Bilingual Dictionary*. Svoj ďalší život venoval práci pre univerzitu a zaslúžil sa o úzku spätosť univerzity s Wikipédiou, za čo sa v roku 2015 stal čestným členom Spolku absolventov a priateľov Masarykovej univerzity.

Po absolvovaní školy pracoval pre *Centrum jazykového vzdělávání Masarykovy univerzity* (2011 – 2019). Dnes je lingvistom v spoločnosti Lexical Computing CZ (od 2017). Marek Blahuš je ženatý a má tri deti.

Pracovná a dobrovoľnícka činnosť
--------------------------------

### Esperantista

V početných rozhovoroch pre média uvádza vrelý vzťah k esperantu. V umelom jazyku sa pohybuje už od štúdia na gymnáziu, počas vysokej školy zakladal v roku 2005 občianske združenie Českú esperantskú mládež. Od vzniku pôsobil tri roky ako predseda združenia, neskôr podpredseda. V lete roku 2009 spoluorganizoval 65. Medzinárodný kongres esperantskej mládeže, ktorý se konal v Liberci. Dnes je stále aktívnym lektorom esperanta. 

### Wikipedista

Pod prezývkou Blahma píše v českej a esperantskej verzii Wikipédie už od roku 2004. Neskôr sa stal správcom Wikipédie s vyššími oprávneniami, a navyše prispieva nástrojmi pre samotný beh online encyklopédie. V roku 2014 bol hlavným organizátorom a rečníkom výročnej Wikikonferencie, ktorá sa uskutočnila v Brne. 

Je tiež aktívnym členom združenia Wikimedia Česká republika, už od roku 2016. 

Vďaka štatútu tzv. Wikipedistu rezidenta pri Masarykovej univerzite sa Marek Blahuš staral o informácie týkajúce sa univerzity na stránkach encyklopédie, a to hlavne v rokoch 2015 a 2016. Celý tím Wikipedistov pod jeho vedením pracoval na systematickom doplňovaní a rozširovaní informácii o v tej dobe takmer 100ročnej univerzite, jej fakultách, oboroch, osobnostiach, absolventoch, projektoch atď. Nad ich činnosťou prevzal záštitu rektor univerzity Mikuláš Bek. V tomto období sa Markovi Blahušovi podarilo presadiť napr. používanie slobodnej licencie Creative Commons ako hlavného licenčného ujednania zamestnancov univerzity na ich zamestnanecké diela smerom k verejnosti.[chýba zdroj] Prvé príklady takéhoto licencovania na svojich článkoch realizoval tlačový odbor univerzity.

### Genealóg

Venuje sa hľadaniu vlastných predkov a príbuzných ako genealóg. Z písomných prameňov o sebe uvádza predkov až z roku 1592, ktorý bývali v Ostrožskej Lhotě, kde patria Blahušovi k najstaršiemu rodu. V nedávnej dobe sa spoločne s Martinom Kotačkom angažuje v genetickej genealógii.

Poznámky
--------

1. ↑  prel. Rozšírenie lexikálnej databáze Český WordNet použitím bilingválneho slovníka

Referencie
----------

1. 1 2  BEK, Mikuláš. *Dopis o záštitě* [online]. [Cit. 2018-05-16]. Dostupné online.
2. 1 2 3  VYKOUPILOVÁ, Jarka. Apetýt. *Český rozhlas Brno*, 2017-10-20. Dostupné online [cit. 2018-05-16].
3. ↑  
 Dobré ráno: Všeználek. *Dobré ráno*, 2019-01-15. Dostupné online [cit. 2019-01-18].
4. 1 2 3  BLAHUŠ, Marek. *Životopis* [online]. Masarykova univerzita, 2023, [cit. 2023-12-14]. Dostupné online.
5. ↑   *Výsledková listina 2003/2004* [online]. SOČ, 2004, [cit. 2018-05-16]. Kapitola Matematika a matematická informatika. Dostupné online.
6. ↑  BLAHUŠ, Marek. *Extending Czech WordNet Using a Bilingual Dictionary* [online]. Brno: Masarykova univerzita, 2011, [cit. 2018-05-16]. Dostupné online. (po anglicky)
7. ↑  Spolek absolventů a přátel Masarykovy univerzity. *Čestní členové* [online]. 2015-01-22, [cit. 2018-05-16]. Dostupné online.
8. 1 2  KOVÁŘOVÁ, Veronika. Nosila milenka Mendelovi hrách? I to kontroluje internetový hlídač. *idnes.cz*, 2015-11-22. Dostupné online [cit. 2018-05-16].
9. 1 2   *Encyklopedie Města Uherské Hradiště* [online]. Město Uherské Hradiště, 2017-04-22, [cit. 2018-05-16]. Kapitola Osobnosti - Mgr. Marek Blahuš. Dostupné online.
10. ↑  SLADKÝ, Pavel. Odpolední session – Esperanto v Liberci. *Český rozhlas Radio Wave*, 2009-07-21. Dostupné online [cit. 2018-05-16].
11. ↑  
 *EM MUNI Podmínky užití* [online]. Masarykova univerzita, [cit. 2019-01-18]. Wikimedia článok. Dostupné online.
12. ↑  KUČERA, Vladimír. My už byli i tenkrát. *historie.cz*, 2018-03-24. Dostupné online [cit. 2018-05-16].

Externé odkazy
--------------

* Marek Blahuš v informačnom systéme Masarykovej univerzity
* Marek Blahuš v rozhovoru ČT Dobré ráno z 15. januára 2018
* Marek Blahuš v relácii Apetýt dňa 20. októbra 2017 na Českom rozhlase
* Wikipedista Blahma na českej verzii Wikipédie

Autoritné údaje: * GND: 141768703
* ISNI: 0000 0000 8911 3837
* NK ČR: mub2013759665
* VIAF: 129766661